02/15. kd Euroopa Liidu Teataja 227 32003R2340 L 346/31 EUROOPA LIIDU TEATAJA 31.12.2003 KOMISJONI MÄÄRUS (EÜ) nr 2340/2003, 29. detsember 2003, millega kehtestatakse 2004. aastaks erand määrusest (EÜ) nr 1279/98, milles sätestatakse Bulgaariale, Tšehhi Vabariigile, Slovakkiale, Rumeeniale, Poola Vabariigile ja Ungari Vabariigile nõukogu otsustega 2003/286/EÜ, 2003/298/EÜ, 2003/299/JEÜ, 2003/18/EÜ, 2003/263/EÜ ja 2003/285/EÜ ette nähtud veise- ja vasikaliha tariifikvootide kohaldamise üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, (!) eriti selle artikli 32 lõike 1 esimest lõiku, ning arvestades järgmist: (1) Komisjoni määrusega (EÜ) nr 1279/98 (2) võeti vastu üksikasjalikud rakenduseeskirjad soodustuste kohaldami- seks Bulgaariale, Tšehhi Vabariigile, Slovakkiale, Rumee- niale, Poolale ja Ungarile avatud tariifikvootide alusel imporditud veise- ja vasikalihatoodete suhtes. (2) Kui Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia (edaspidi “uued liik- mesriigid”) ühinemisleping ratifitseeritakse, siis Tšehhi Vabariik, Slovakkia, Poola ja Ungari ühinevad Euroopa Lii- duga 1. mail 2004. Seetõttu tuleks kõnealustele riikidele eraldatavad kvoodid avada üksnes kuni nende ühinemise- ni. (3) Et uute liikmesriikide ettevõtjad võiksid kasutada Bulgaa- riale ja Rumeeniale määruse (EÜ) nr 1279/98 kohaselt antud sooduskvoote, tuleks saadaolevad kogused jagada kvoodi kehtivusajal 1. jaanuar 2004 — 30. juuni 2004 kaheks osaks pro rata temporis põhimõttel. Esimene osa tuleks avada ajavahemikuks 1. jaanuar 2004 — 30. aprill 2004. (4) Tšehhi Vabariigile, Slovakkiale, Poolale ja Ungarile määruse (EÜ) nr 1279/98 alusel avatud tariifikvootide raames aja- vahemikus 1. jaanuar 2004 — 30. juuni 2004 saadaolevad kogused tuleks teha täielikult kättesaadavaks enne 30. aprilli 2004. (1) EÜTL 160, 26.6.1999, lk 21. Määrust on viimati muudetud määru- sega (EÜ) nr 1782/2003 (ELT L 270, 21.10.2003, lk 1). (2) EÜTL 176, 20.6.1998, lk 12. Määrust on viimati muudetud määru- sega (EÜ) nr 1144/2003 (ELT L 160, 28.6.2003, lk 44). (5) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Erandina määruse (EÜ) nr 1279/98 artikli 2 esimesest lõigust jaotatakse kogused ajavahemikuks 1. jaanuar — 30. juuni 2004 järgmiselt: a) Tšehhi Vabariigist, Ungarist, Poolast ja Slovakkiast pärit too- dete puhul ajavahemikus 1. jaanuarist 30. aprillini 2004 50 % kõnealuse määruse artiklis 1 osutatud asjaomastest kvootidest; b) Bulgaariast ja Rumeeniast pärit toodete puhul: i) ajavahemikus 1. jaanuarist 30. aprillini 2004 33 % kõne- aluse määruse artiklis 1 osutatud asjaomastest kvootidest; ii) ajavahemikus 1. maist 30. juunini 2004 17 % kõnealuse määruse artiklis 1 osutatud asjaomastest kvootidest. 2. Kui ajavahemikus 1. juulist 31. detsembrini 2003 kehtiva kvoodiosa suhtes esitatud impordilitsentsitaotlustega hõlmatud kogused on väiksemad kui saadaolevad kogused, siis erandina määruse (EÜ) nr 1279/98 artikli 2 teisest lõigust lisatakse ülejää- nud kogused käesoleva artikli lõike 1 punktis a ja punkti b ala- punktis i osutatud kvoodiosade alusel saadaolevatele kogustele. Lõike 1 punkti b alapunktis i osutatud osa ülejäänud kogus lisa- takse lõike 1 punkti b alapunktis ii osutatud osa alusel saadaole- vale kogusele. Artikkel 2 Erandina määruse (EÜ) nr 1279/98 artikli 5 lõikest 2 kehtivad ajavahemikus 1. jaanuarist 2004 30. aprillini 2004 välja antud impordilitsentsid 120 päeva alates nende tegelikust väljaandmise kuupäevast komisjoni määruse (EÜ) nr 1291/2000 () artikli 23 lõike 2 tähenduses. Tšehhi Vabariigist, Ungarist, Poolast ja Slovakkiast pärit toodete litsentsid siiski ei kehti pärast 30. aprilli 2004. (3) EÜTL 152, 24.6.2000, lk 1.